Henriette Vasstrand

Henriette Vasstrand (født 2. mars 1992) er en norsk bokser, foredragsholder og programleder for TV.

Hun vokste opp i Loddefjord i Bergen. Livet snudde da hun i juni 2013 ble overkjørt av en buss i London. Hun fortalte sin historie om dette i Bergens Tidende i 2014. I 2018 ble hun norgesmester i boksing. Vasstrands historie er en av historiene som fortelles i dokumentarserien Overleverne, som hadde premiere på NRK i 2018. Serien vant Gullruten i 2019 for beste dokumentarserie.

I 2021 debuterte Vasstrand som programleder i serien Krigerhjerte på NRK. I serien følger hun to unge mennesker som forsøker å slutte med rus.

Referanser 

Fødsler i 1992
Personer fra Bergen kommune
Norgesmestere i boksing
Norske programledere